b'\n_START_ARTICLE_\nFratton Park\n_START_SECTION_\nOpis\n_START_PARAGRAPH_\nStadion je opremjen s \xc5\xa1tirimi tribunami, na katerih so samo sedi\xc5\xa1\xc4\x8da, igri\xc5\xa1\xc4\x8de pa poteka v smeri vzhod - zahod. Najve\xc4\x8dja in najsodobnej\xc5\xa1a je zahodna tribuna, t. i. Fratton End. Najmanja je vzhodna tribuna, imenovana Milton End. Ta tribuna je dobila streho \xc5\xa1ele v sezoni 2007/08 in je bila zadnja pokrita tribuna v angle\xc5\xa1ki Premier ligi. Tribuna je namenjena tako doma\xc4\x8dim kot tujim navija\xc4\x8dem. Novi lastnik, Alexandre Gaydamak je dal stadion posodobiti, najbolj opazna prenova pa je v sla\xc4\x8dilnicah, dodanih nadstre\xc5\xa1kih nad Milton Endom ter velikim semaforjem, ki se nahaja nad prostorom za policijo. Ta se nahaja med severno tribuno in Milton Endom. Z novim lastnikom so odstranili tudi oznake sponzorjev s severne tribune, kjer je zdaj viden napis Fratton Park Portsmouth poleg grba kluba._NEWLINE_Stadion je od \xc5\xbeelezni\xc5\xa1ke postaje oddaljen slabih 10 minut hoje.\n_START_SECTION_\nZgodovina\n_START_PARAGRAPH_\nGlavna tribuna je delo priznanega arhitekta Archibald Leitcha, katerega podjetje je zgradilo tudi bogat paviljon (podobnega tistemu s stadiona Craven Cottage) ter stolp z uro. Paviljon in stolp sta bila s \xc5\xa1iritvijo stadiona sicer v veliki ve\xc4\x8dini poru\xc5\xa1ena._NEWLINE_Fratton Park je gostil prvo tekmo poletne olimpijade leta 1948 (tekme izven Londona je poleg Fratton Parka gostil le \xc5\xa1e stadion Goldstone Ground). Drugega marca leta 1903 je stadion gostil tudi tekmo Anglije proti Walesu ter ve\xc4\x8d tekem Angle\xc5\xa1ke nogometne reprezentance do 21 let. Na tem stadionu je bila odigrana tudi prva liga\xc5\xa1ka tekma pod \xc5\xbearometi, ki se je odvijala 22. februarja 1956 med kluboma Pompey F.C. in Newcastle United F.C._NEWLINE_Fratton Park je trenutno stadion z najmanj\xc5\xa1o kapaciteto v angle\xc5\xa1ki Premier ligi.\n_START_SECTION_\nNov objekt\n_START_PARAGRAPH_\nStadion je \xc5\xbee od za\xc4\x8detka domovanje kluba Portsmouth F.C. in, kljub ve\xc4\x8d obnovam ka\xc5\xbee znake staranja. Zaradi tega je stadion med najslab\xc5\xa1e opremljenimi stadioni in le ste\xc5\xbeka dosega standarde angle\xc5\xa1ke Premier lige._NEWLINE_Zaradi teh te\xc5\xbeav se je vodstvo kluba po koncu sezone 2003/04, ko je klub utrdil svoj polo\xc5\xbeaj med prvoliga\xc5\xa1i, odlo\xc4\x8dilo za izgradnjo novega stadiona. Nov objekt naj bi zgradili v bli\xc5\xbeini starega stadiona, na mestu neuporabljenih tovornih skladi\xc5\xa1\xc4\x8d \xc5\xbeeleznice. Na\xc4\x8drti so bili s strani mestnih oblasti odobreni, saj z obnovo starega stadiona bistveno pove\xc4\x8danje kapacitet ne bi bilo mo\xc5\xbeno. Okoli stadiona je namre\xc4\x8d preve\xc4\x8d hi\xc5\xa1._NEWLINE_Sprva so sicer predstavili na\xc4\x8drte za prenovo obstoje\xc4\x8dega stadiona, ki bi imel za 90\xc2\xb0 obrnjeno smer igri\xc5\xa1\xc4\x8da, vendar so kasneje to zamisel opustili. Leta 2007 so pri\xc5\xa1li na dan novi na\xc4\x8drti obnove starega objekta, ki bi kapaciteto stadiona pove\xc4\x8dali na 36.000 sedi\xc5\xa1\xc4\x8d. Na\xc4\x8drt je dobil veliko podporo, vendar so ga kasneje opustili, ker bi bil dostop do stadiona mo\xc5\xbeen le z ene strani._NEWLINE_Trenutno naj bi pripravljali nov na\xc4\x8drt izgradnje novega stadiona, ki naj bi se nahajal na otoku Horsea Island. Kritiki sicer opozarjajo na problem dostopa do stadiona in prometne te\xc5\xbeave. Do za\xc4\x8detka leta 2008 na\xc4\x8drt \xc5\xa1e ni bil javno razgrnjen.\n_START_SECTION_\nRekordi\n_START_PARAGRAPH_\nNajve\xc4\x8dji obisk: 51.385 proti klubu Derby County 26. februar 1949, FA pokal \xc5\xa1esto kolo'